tomron87/hebrew-wikipedia-sentences-corpus huggingface dataset:
פעולה זו הצטלבה עם מסע חשיפה של פעילים של "כדור הארץ תחילה!" אמריקנים ובריטים שסיירו ברחבי מדינה.
מערכות מוקדמות אחרות התמקדו אף הם במחסני עצים, הבולט בהם מחסן טימבמט (Timbmet) באוקספורד.
נכון לעשור השני של המאה ה-21 קיימות בבריטניה קבוצות אזוריות שונות של "כדור הארץ תחילה!" הביטאון של הקבוצות בבריטניה קרוי "EF!
Action Update", ולהשלמה פתחה התנועה גם אתר אינטרנט ובו דיווחים נוספים בשם "EF!
בכינוס הראשון בסאסקס הדיונים התמקדו בשאלה האם גרימת נזק תוך כדי מעבר על החוק היא טכניקה מחאה לגיטמית.
התנועה החליטה "לא לגנות ולא לתמוך" בגרימת נזק פלילית, ובמקום זאת להתמקד יותר בטכניקות של פעולה ישירה לא-אלימה.
באותו כינוס טבעו חלקו מהנוכחים את המונח החזית לשחרור כדור הארץ (Earth Liberation Front – בראשי תיבות ELF), שהפכה לתנועה נפרדת והתפשטה בחזרה לארצות הברית.
פעולות שכללו נזק פלילי התרחשו לעיתים קרובות במעטה החשכה ויוחסו לחזית לשחרור כדור הארץ כשמבצעיה כינו עצמם אלפים ופיקסים, או "הפיות לשחרור כדור הארץ" (Earth Liberation Faeries), מה שנתן לתנועה צביון בריטי ייחודי.
גידול ניכר בתנועה הפעולה הישירה החלה בהתמקדות בכבישים, והוקם מחנה מחאה בטוויפורד דאון (Twyford Down) כנגד הכביש M3 בהמפשייר.
בעוד שקבוצות של "כדור הארץ תחילה!" שיחקו תפקיד מרכזי, קמו במקביל קבוצות אחרות דוגמת "קבוצת המחאה דונגס כנגד כבישים" (Dongas road protest group), ביטאונים דוגמת SchNEWS או Do or Die שפעלו במקביל לביטאון "EF!
Action Update" של "כדור הארץ תחילה!".
תנועת המחאה נגד סלילת הכבישים התרחבה וכללה את "עוקף ניוברי" (Newbury bypass]), כביש A30, והמחאה נגד הקישור לכביש M11 בלונדון, שבה נחסמו רחובות שלמים במטרה להאט את עבודות הבנייה.
בשנים אחר-כך התרחב המוקד למסעות מחאה כולל Reclaim the Streets (לתבוע בחזרה את הרחובות), והמחאות כנגד ההנדסה הגנטית.
וכנגד השימוש בגזי חממה הגורמים לשינוי האקלים באמצעות הארגון "גאות בריטניה" (Rising Tide UK).
לאחרונה קמו קבוצות כדוגמת "אזעקת כבול" (Peat Alert!) ו-"Plane Stupid" (משחק מילים על הביטוי Plain stupid – "מטומטם" כשהמילה plain – "פשוט" הוחלפה ב-plane – "מטוס").
הקבוצות של "כדור הארץ תחילה!" בבריטניה היו שונות משמעותית מהקבוצות בארצות הברית כפי שדיווחו שניים ממייסדי התנועה בבריטניה, ג'ק באורס (Jake Bowers) וג'ייסון טורנס (Jason Torrance) במבט לאחור, עשר שנים לאחר הקמת הארגון בבריטניה:
הטענה כי קיימת זהות שבין צדק חברתי ואקולוגי, יחד עם ארגון על פי קווים מנחים אנרכיסטיים וצירוף מאבקים רדיקליים ומיליטנטיים נוספים, השימוש בפעולות חצופות והרדיקליות האמיתית סייעו להפיץ את הרעיונות של כדור הארץ תחילה!
למדינות אחרות וסייעו לשכפל את התנועה האמריקנית.
פעולות חבלה בהן השתתפו חברים מ"כדור הארץ תחילה!"
ונדלים שהזדהו כחברים ב"כדור הארץ תחילה!" גרמו לסגירת מגרשי גולף חדשים שנבנו על אדמת ביצה באתר הסקי טליורייד (Telluride Ski Resort) בעיירה מאונטיין וילאג' (Mountain Village), סמוך לטליורייד בקולורדו.
תוך שימוש בחומר כימי לא מזוהה ריססו הוונדלים כתובות כדוגמת "כדור הארץ תחילה!" "היידיוק חי" ("Hayduke lives") ו"רון אתה חזיר" (Ron you pig") על 11 מגרשים.
בהקשר לאירוע התקבל במערכת העיתון המקומי Telluride Daily Planet מכתב חתום "כדור הארץ תחילה!" שבו נטען שרכבל הסקי חובל באמצעות שימוש במבער על הכבלים של הרכבל, שגרם להחלשתם.
חבר "כדור הארץ תחילה!" מרק דייוויס (Mark Davis) נשפט בבית משפט פדרלי והודה בהרס רכוש מתוך כוונת זדון באתר הסקי פיירפילד סנובול (Fairfield Snowbowl Ski Resort) סמוך לפלגסטף באריזונה.
דייוויס הואשם ב"שימוש במבער על מנת לחתוך את הבסיס של העמוד העליון של רכבל הכיסאות הראשי בסנובול ב-25 באוקטובר 1988.
תחנות כוח ומפעלי נשק גרעיניים
בנוסף לפגיעה באתר הסקי נאשם דייוויס ונשפט לשש שנות מאסר בשל פגיעה בעמודי מתח גבוה במטרה להזיק למפעל הנשק הגרעיני "Rocky Flats Nuclear Weapons Plant" ולתחנות הכוח הגרעיניות "Diablo Canyon Nuclear Generating Facility" ו-"Palo Verde Nuclear Generating Station".
"כדור הארץ הנדיר: מדוע חיים מורכבים נדירים ביקום" הוא ספר מדע פופולרי שפורסם בשנת 2000 ונכתב על ידי , גאולוג ופלאונטולוג, ו, אסטרונום ואסטרוביולוג.
הספר עוסק בשאלה מדוע לא נמצאו חיים תבוניים מחוץ לכדור הארץ ומבקר גישות כמו עקרון הממוצעות, נוסחת דרייק וניסיונות לחיפוש חוצנים דוגמת פרויקט סט"י.
אין ראיות מהימנות או ניתנות לשחזור לכך שחוצנים ביקרו בכדור הארץ.
לא זוהו או נצפו שידורים או עדות לחיים חוצניים תבוניים בשום מקום אחר ביקום, מלבד כדור הארץ.
עובדה זו נוגד את הידיעה שהיקום מלא במספר רב מאוד של כוכבי לכת, שסביר להניח שחלקם בעלי תנאים מסבירי פנים לחיים.
החיים בדרך כלל מתרחבים עד שהם ממלאים את כל הנישות הזמינות.
עובדות סותרות אלו מהוות את הבסיס לפרדוקס פרמי, שהשערת כדור הארץ הנדיר היא אחד הפתרונות המוצעים שלו.
הספר מבוסס על תאוריה המורכבת משני חלקים:
חיים מיקרוביאליים שכיחים במערכות כוכבי לכת.
חיים מורכבים (בעלי חיים, לדוגמה) הם נדירים ביקום.
על פי הכתוב בספר, כדור הארץ והחיים על פניו נוצרו בעקבות צירוף מקרים נדיר המורכב מגורמים רבים.
כך למשל, הכותבים ביקרו באופן נרחב את נוסחת דרייק, משוואה שנוצרה על מנת להעריך את מספר הציוויליזציות התבוניות שיכולות ליצור קשר עם כדור הארץ באמצעות גלי רדיו, וטענו שהיא מתעלמת מגורמים מהותיים.
המשוואה מניחה שדי בקיומם של כוכבי לכת במערכות שמש מתאימות, אך כותבי הספר טוענים שיש להתחשב בכל אחת מן התכונות שיש לכדור הארץ והופכות אותו למתאים לחיים.
תכונות שמדובר עליהן בספר הן:
המיקום הנכון בגלקסיה - קרוב למרכזה של גלקסיה הצפיפות והטמפרטורה גבוהות, רמת הקרינה מהחור השחור העל-מאסיבי ומכוכבים אחרים מסוכנת ואירועים קיצוניים כמו סופרנובה והתנגשות בין גרמי שמיים תדירים במיוחד.
מצד שני, במרחק רב מדי ממרכז הגלקסיה המתכתיות של כוכבים נמוכה מכדי ליצור כוכבי לכת סלעיים.
המיקום הנכון במערכת שמש נכונה - על מנת שיתקיימו בו חיים, על כוכב לכת להיות באזור הישיב (טווח המרחקים מכוכב בו יכולים להתקיים מים במצב צבירה נוזלי) של כוכב דמוי שמש.
בנוסף, עליו להיות בעל אפקט חממה דומה לזה של כדור הארץ המבוסס על הכמות הנכונה של פחמן דו-חמצני ואדי מים.
אם האזור הישיב של כוכב קרוב מדי לכוכב, נוצרת סכנה של "נעילת מסלול", מצב בו לוויין מקיף גרם שמים כך שהוא תמיד מפנה אליו צד אחד בלבד בדומה לירח וכוכב חמה.
התוצאה היא שמחצית אחת בעלת טמפרטורה גבוהה מאוד והמחצית השנייה בעלת טמפרטורה נמוכה מאוד, מצב קטלני שלא מאפשר חיים מורכבים.
אם כוכב הוא גדול וחם מאוד, הוא בעל תוחלת חיים קצרה מדי שלא יכולה לאפשר תהליך איטי של אבולוציה.
יצורים חיים דורשים את קיומן של מולקולות ותהליכים כימיים מורכבים, לכן כוכב לכת דמוי ארץ צריך להקיף כוכב בעל מתכתיות (מדד לכמות היסודות הכבדים מהליום המצויים בכוכב) דומה לזו של השמש.
סדר כוכבי הלכת הנכון - התומכים בתאוריית "כדור הארץ הנדיר" טוענים שקיומם של כוכבי לכת דמויי צדק (ענקי גזים) בחלקה החיצוני של מערכת כוכבים הוא חיוני מכיוון שכוח המשיכה הגדול שלהם מושך אליהם גופים כמו אסטרואידים אשר היו עתידים להתנגש בכדור הארץ בהיעדר ענקי הגזים.
סימולציות מחשב במאה ה-21 מגלות שלצדק תפקיד בשינוי מסלולם של אסטרואידים גם לעבר כדור הארץ.
מסלול יציב לאורך זמן - כוכבי לכת מקיפים כוכבים במסלול אליפטי, וכאן הכוונה למסלול שאינו אקסצנטרי מדי, אחרת כוכב הלכת יחווה שינויים קיצוניים במידת הקרינה הנקלטת מן הכוכב.
בנוסף, כוכבי לכת מאסיביים הנמצאים במסלול קרוב לכוכב האם שלהם (כוכב לכת כזה נקרא "צדק חם") עלולים לשנות את מסלולם של כוכבי לכת קטנים יותר במערכת בעקבות הכבידה שלהם, לכן קיומם של "צדקים חמים" אלו מקטין את הסיכוי לקיום חיים במערכת.
כוכב לכת ארצי בגודל הנכון - אם המסה של כוכב לכת גדולה מדי, קיים סיכוי גדול יותר שהוא יהיה ענק גזים - בעל אטמוספירה סמיכה וגדולה וליבה סלעית קטנה.
אם המסה שלו קטנה מדי, הוא לא יוכל להחזיק אטמוספירה סמיכה דיה לקיום חיים.
אם כן, כוכב לכת דמוי ארץ צריך להיות ארצי, בגודל הנכון ועם האטמוספירה המתאימה.
טקטוניקה - בספרם, ווארד ובראונלי טוענים שטקטוניקת הלוחות של כדור הארץ הכרחית לקיום המגוון הביולוגי בכדור הארץ, ייצוב הטמפרטורה העולמית ושמירתה, מחזור הפחמן והשדה המגנטי של כדור הארץ.
לדוגמה, ההחלפה האמריקנית הגדולה הייתה אירוע פלאוזואוגאוגרפי בו אמריקה הדרומית התחברה עם אמריקה הצפונית כאשר היו הן יבשות נפרדות.
בעקבות האירוע התאפשרה נדידה של בעלי חיים ליבשת השכנה, מה שהגדיל את המגוון הביולוגי בעולם.
ירח גדול - הירח של כדור הארץ גדול יחסית אליו, ולו השפעה כבידתית ישירה על כדור הארץ בצורה של גאות ושפל - תופעה הקשורה הן לאוקיינוסים והן לתנועת הלוחות הטקטוניים.
על פי תאוריית הפגיעה הגדולה להיווצרות הירח, הירח הוא סלע שפגע בכדור הארץ וגרם לו להסתובב סביב צירו, מה שהקנה לכדור הארץ את מהירות הסיבוב הנוכחית ונטיית הציר שלו.
משוער גם שהירח מאזן נטייה זו, אשר ללא הירח הייתה כאוטית.
גורם אבולוציוני לחיים מורכבים - משערים כי כדור הארץ הקדום כבר הכיל יצורים חד תאיים ללא גרעין התא ומיטוכונדריה (פרוקריוטים) כמיליארד שנים לאחר היווצרותו, אולם עד שהופיעו יצורים בעלי מיטוכונדריה (אאוקריוטים) עברו 0.8-1.9 מיליארד שנים נוספות.
באמצעות המיטוכונדריה יכלו יצורים להפיק אנרגיה באופן יעיל יותר, מה שאפשר להם להסתדר כיצורים רב תאיים מורכבים כמו האדם.
כדי שזה יתרחש דרוש אירוע שיגרום לשינוי כזה במבנה התא, ובלעדיו כנראה החיים יישארו מיקרוביאליים.
הזמן הנכון באבולוציה - בהמשך לנקודה הקודמת, הכותבים טוענים שלא די בקיומם של תאים בעלי גרעין אלא יש להיות בתקופה הנכונה בזמן בה קיימת ציויליזציה תבונית.
למען השוואה, כדור הארץ הוא בן כ-4.5 מיליארד שנים, אך האדם הופיע רק לפני כ-50,000 שנים ותקשורת הרדיו הופיעה רק במאה ה-20. בנוסף יש לזכור שבמהלך חייו של כדור הארץ התרחשו אירועים קיצוניים כמו הכחדת פרם-טריאס, אסונות טבע והיווצרות הירח על פי השערת ההתנגשות הענקית, ואלו יכולים להוביל להכחדה המונית.
מנגד, טקטוניקת הלוחות ואירועים כמו הפיצוץ הקמבריוני גורמים לעליה במגוון הביולוגי.
ניתן להסיק שכדור הארץ כפי שאנו מכירים אותו הוא כזה בעקבות אירועים ספציפיים שחלו עליו, וקיים שוני בין תקופות שונות בכדור הארץ.
אם קיימים חיים בכוכב לכת חוץ-שמשי, עליהם להיות בדיוק בחלון הזמן בו מתקיימת ציוויליזציה תבונית שלה יכולת לתקשר עם כדור הארץ.
מאחר שלא נמצאו חיים תבוניים חוץ-ארציים, לא ניתן לדעת אם תאוריית כדור הארץ הנדיר מתארת את שכיחותם ביקום באופן מדויק.
לתאוריה קמו מתנגדים ולהם ביקורת על נקודות החולשה שלה.
מתקיים חיפוש אחר כוכבי לכת דמויי ארץ - מאז פרסום הספר התגלו למעלה מ-1000 כוכבי לכת מחוץ למערכת השמש, בעיקר בזכות טלסקופ החלל קפלר.
מחקר שנעשה בשנת 2013 שיער שאחד מכל חמישה כוכבים דמויי שמש מכיל כוכב לכת בטווח האזור הישיב, כלומר בין 2 ל-8 מיליארד בגלקסיית שביל החלב לבדה.
בנוסף, תכונות מסוימות המוזכרות בספר אינן ניתנות למדידה באמצעים הטכנולוגיים של ימינו, כגון הימצאות מים על פני השטח, טקטוניקה והימצאות ירח גדול.
תכונות כמו ירח גדול ומבנה דומה של המערכת למערכת השמש אינן הכרחיות לקיום חיים.
חמצן אינו הכרחי ליצירת חיים רב-תאיים - בספר מוצגת הטענה שלא נמצאו יצורים חיים רב תאיים המבצעים מטבוליזם ללא חמצן.
הטענה נמצאה לא נכונה בשנת 2010, כאשר התגלו שלושה יצורים רב תאיים להם מטבוליזה מבוססת מימן.
סיבות אנושיות - הכתוב בספר מבוסס על הנחת הכותבים שחיים תבוניים יכולים להתקיים רק בכוכבי לכת בעלי תנאים הדומים לכדור הארץ, הנחה שנתונה לביקורת בשל האופי השמרני והמוגבל שלה.
הכותבים, כפי שנטען על ידי אנשים, בחרו מאפיינים של כדור הארץ אשר שירתו את הרעיון שהביאו בספר והתעלמו ממאפיינים אחרים.
אחרים טוענים שהספר מתיישב עם הרעיון הבריאתני של התכנון התבוני.
סביבות חיים אלטרנטיביות - הכותבים התייחסו בספרם ליצורים חיים המתקיימים על כדור הארץ ומבוססים על ביוכימיה של פחמן ומים.
תאוריות של ביוכימיה אלטרנטיבית מאפשרות את קיומם ההיפותטי של יצורים חיים בכל סביבת חיים שיש בה מקור אנרגיה ומולקולות, גם אם היא שונה מהסביבה בכדור הארץ.
תפקידו של כוכב לכת דמוי צדק לא ברור - הכותבים טוענים בספרם שקיומו של צדק בחלקה החיצוני של מערכת השמש וכוח המשיכה הגדול שלו מגנים על כדור הארץ מפני פגיעה של מטאוריטים על ידי הסטת מסלולם.
תאוריה זו שנויה במחלוקת מכיוון שלא נמצאו הוכחות המבססות אותה, ונמצא שצדק מסיט את מסלולם של עצמים גם לכיוון כדור הארץ.
חיוניות טקטוניקת הלוחות - בספר נטענת הטענה שבכדור הארץ פעילות טקטונית ייחודית שלא נצפתה בכוכבי לכת אחרים (כגון יצירת הרים), ופעילות זו חיונית עבור יצירת חיים תבוניים על פניו.
עוד שנטען הוא שהירח הגדול של כדור הארץ וכוחות הגאות והשפל שהוא יוצר גורמים לפעילות טקטונית מוגברת.
מחקרים מראים שקיימת או שהייתה פעילות טקטונית בעצמים במערכת השמש, כגון במאדים על אף שאין לו ירח גדול.
התנגשות עצמים בכוכב לכת אינה נדירה או אינה דרושה - בספר נאמר שכחלק מהשערת ההתנגשות הענקית לפיה הירח התנגש בכדור הארץ, נוצרה נטיית ציר הסיבוב שלו - הסיבה לחילופי עונות השנה.
מאורע התנגשות של עצם כל כך גדול בכדור הארץ מתואר כנדיר, וכן גם זווית הסיבוב של כדור הארץ ומהירותו.
המתנגדים טוענים שעצם כמו הירח יכל להיווצר מאבק שנכלא בנקודת לגראנז' L4 או L5 של כוכב לכת וכוכב.
האבק נאסף לכדי עצם גדול באמצעות כבידה בלבד, ולאחר מכן מאבד את יציבות מסלולו ומתנגש בכוכב.
נקודות מסוג זה אינן נדירות בחלל, לכן היווצרות הירח היא מאורע שכיח יותר מן המתואר בספר.
כדור התעמלות או כדור פיזיו הוא כדור העשוי מחומר אלסטי רך, בדרך כלל בקוטר 35–85 סנטימטר, ומלא באוויר.
לחץ האוויר ניתן לוויסות באמצעות שסתום.
כדור ההתעמלות משמש לרוב בפיזיותרפיה, אימון אתלטי, הרגעת כאבים לפני לידה פעילה, ופעילות גופנית כללית לצורכי בריאות.
הכדור מכונה בשמות שונים, הנפוצים בהם: כדור שווייצרי, כדור לידה, כדור איזון, כדור כושר (או כדור חדר כושר), פיטבול, כדור פעילות גופנית, כדור פיזיו, כדור פילאטיס או כדור יוגה.
הכדור פותח לראשונה בשנת 1963 בידי יצרנית הפלסטיק האיטלקית "אקווילינו קוזני" (Aquilino Cosani).
החידוש העיקרי שהביאו כדורים אלו היה יכולתם לשמור על צורתם הכדורית גם לאחר שנקבו בהם חורים.
הכדורים, שכונו אז "כדורי פצי" (Pezzi), שימשו בתחילה בשווייץ בתוכניות טיפול התפתחותי לתינוקות, ובהמשך נעשה בהם שימוש לטיפולים נוירו-התפתחותיים גם למבוגרים לאחר תאונות.
היו שהמליצו על שימוש בכדור למבוגרים בעלי בעיות אורתופדיות.
כאשר טכניקות הטיפול הללו יובאו לארצות הברית בידי מטפלים אמריקאים שגילו את יתרונות הטיפולים בשווייץ, קיבל הכדור את השם "כדור שווייצרי".
במהלך השנים נעשה השימוש בכדורים אלו רווח בחדרי כושר ואולמות התעמלות, וישנם המשתמשים בהם כחלק משגרת כושר כללית.
נעשה בהם שימוש גם בטכניקות אלטרנטיביות כמו פילאטיס ויוגה.
השפעה על פעילות שרירי הגוף
כדור התעמלות יעיל לשיפור פעילות השרירים והיציבות הגופנית.
הוא משפיע על פעילות השרירים בכמה דרכים עיקריות:
שיפור יציבות הגוף: ישיבה על כדור התעמלות דורשת הפעלת שרירים שונים, כולל שרירי הבטן והגב התחתון, לשמירה על שיווי משקל.
הגברת פעילות השרירים: במהלך תנועות גפיים, כדור התעמלות מגביר את פעילות השרירים בגזע הגוף שתומכים בתנועה ושומרים על יציבות.
שיפור תיאום ותפקוד מוטורי: השימוש בכדור דורש תיאום תנועות הגפיים תוך שמירה על יציבות, מה שמשפר את התפקוד המוטורי הכללי.
הפחתת מתח על השרירים: ישיבה על כדור התעמלות מפחיתה את הלחץ על הגב התחתון בהשוואה לכיסא, מה שעשוי להקל על כאבים ולשפר את פעילות השרירים באזור.
הגברת המודעות לגוף: השימוש בכדור התעמלות משפר את המודעות לגוף ולתנועות, מה שמוביל לשיפור בתפקוד הכללי של השרירים.
כדור ההתעמלות מהווה כלי חשוב במהלך ההיריון, ומסייע במספר תחומים קריטיים.
ראשית, הוא מסייע בהפחתת כאבי גב תחתון (LBP) על ידי חיזוק שרירי הליבה, כגון שרירי הבטן והגב התחתון אשר מספקים תמיכה נוספת לגב התחתון ותורמים ליציבות הכללית.
שנית, השימוש בכדור ההתעמלות תורם לשיפור היציבה, דבר שמפחית את הלחץ על הגב והאגן ומפזר את העומס באופן שווה יותר.
נוסף על כך, התרגולים עם הכדור מגבירים את הגמישות של השרירים והמפרקים, מה שמקל על תנועת הגוף ומשפר את הניידות במהלך ההיריון.
יתרה מכך, פעילות גופנית זו מחזקת את השרירים הכלליים, מה שמסייע בניהול היעיל של השינויים הפיזיים המתרחשים במהלך ההיריון.
לבסוף, היתרונות הנפשיים של השימוש בכדור כוללים שיפור מצב הרוח והפחתת מתח וחרדה, אשר חשובים לתמיכה נפשית כללית בתקופה זו.
כדור הפילאטיס, הידוע גם ככדור התעמלות, הוא כלי אימון רב-תכליתי המשמש במגוון רחב של תרגילים לשיפור הכושר הגופני.
הוא מהווה חלק בלתי נפרד מאימוני פילאטיס, בזכות יכולתו לשפר את היציבות, הגמישות והכוח.
השימוש בכדור הפילאטיס תורם לחיזוק שרירי הליבה, אשר משחקים תפקיד מרכזי בשמירה על יציבה נכונה ובמניעת פציעות.
בנוסף, תרגילים המבוצעים עם כדור הפילאטיס מעודדים את האיזון ואת הקואורדינציה, בכך שהם מכריחים את הגוף לעבוד נגד חוסר יציבות.
יתרה מזו, הכדור מאפשר מגוון רחב של תרגילים מותאמים אישית, המתאימים לכל רמות הכושר, החל ממתחילים ועד למתקדמים.
השילוב של תנועה ומודעות לגוף באימוני פילאטיס עם כדור תורם לחיזוק כולל של הגוף ולהגברת תחושת הרווחה האישית.
כדור הארץ ככדור שלג או כדור הארץ הקפוא היא השערה מדעית לפיה במשך מספר תקופות בהיסטוריה של כדור הארץ, לפחות פעם אחת לפני 650 מיליון שנה בעידן הנאופרוטרוזואיקון, היה כדור הארץ מכוסה במלואו – או כמעט במלואו – במעטה קרח.
תאוריה זו מנסה להסביר את הופעת סלעי המשקע, הנוצרים לרוב בתקופות קרח, במקומות שהיו בתקופות היווצרות הסלעים באזורים הטרופיים, וכן לענות על סימני שאלה נוספים מעולם הגאולוגיה.
הביקורת על ההשערה מדגישה השלכות בלתי-סבירות שנגרמות ממצב של אוקיינוסים מכוסים לחלוטין בקרח, וטענה שמצב קיפאון כזה אינו הפיך מאחר שהקרח יחזיר יותר מדי אור וחום מכדור הארץ ולא יאפשר לו להפשיר.
לכן אם מקבלים את ההשערה קשה להסביר את מצב כדור הארץ כיום.
אחד ההסברים שניתנו לפיצוץ הקמבריוני, תקופה שחל בה גידול חד בקצב היווצרות מינים חדשים של אורגניזמים, הוא סיום של עידן קרח משמעותי כמה מיליוני שנים לפני עידן הקמבריון.
אחד ההסברים האפשריים להתקררות מהירה של כדור הארץ הוא ירידה חדה באפקט החממה לאחר אסון החמצן, כתוצאה מירידה בריכוזי פחמן דו-חמצני ומתאן באטמוספירה.
כדור כדורגל הוא כדור משחק המשמש למשחק הכדורגל.
צורת הכדור, גודלו, משקלו, והחומר ממנו הוא עשוי, מוגדרים בחוקת משחק הכדורגל כחוק 2: הכדור.
כדורגלנים משתמשים לעיתים בכדורים במשקלים או בגדלים שונים לצורכי אימון, במטרה לשפר שליטה, מסירות ובעיטות
במהלך השנים חלו שינויים רבים בחומר ממנו היה עשוי כדור הכדורגל.
בימי הביניים הכדור היה עשוי מעטפת עור וממולא בשבבי שעם או בשלפוחית השתן של בעלי חיים.
רק במאה ה-19 הכדורים התחילו להיעשות, כמו שהם כיום, עשויים מגומי ועור.
במידה והכדור מתפוצץ או נפגם במהלך המשחק, על השופט להפסיק את המשחק.
חידוש המשחק יתבצע על ידי הטלת הכדור במקום בו נפגם הכדור הקודם.
חל איסור על השחקנים להחליף את כדור המשחק ללא אישור השופט.
במשחקים תחרותיים של פיפ"א והקונפדרציות האזוריות, חייב להיות מוטבע על הכדור אחד מ-3 סימנים מזהים: מאושר על ידי פיפ"א, הלוגו הרשמי נבדק על ידי פיפ"א, או הכיתוב כדור-משחק בינלאומי תקני.
חל איסור על כל סוג פרסום מסחרי על גבי הכדור, למעט סמלי התחרות, סמלי מארגני התחרות, וסמל יצרן הכדור.
במהלך השנים חברות רבות ייצרו את כדורי המשחק.
החל משנת 1970, אדידס מייצרת את כדורי המשחק של המשחקים הרשמיים בגביע העולם, אליפות אירופה, משחקים האולימפיים, וליגת האלופות.
כדור טנק הוא תחמושת טנק אחודה מסוג כדור בקליבר גדול, שנועדה לירי מתותח הטנק.
הקליע בכדור הטנק הוא פגז מסוגים שונים (כגון חודר שריון קינטי (חץ-ח"ש), נפיץ/מעיך או חלול HEAT) שבא ביחד עם תרמיל, שבו חומר נפץ הודף (לרוב גרגרי אבק שרפה) ותחל.
בכדורי טנק מודרניים הולך ורווח השימוש בתרמילים העשויים מחומר מתכלה, הנשרף בזמן הירי וחוסך את הצורך להתמודד עם פינויו מהטנק לאחר שהפגז נורה.
כדור הטנק דומה במבנהו לכדור רובה למעט כך שהוא גדול יותר באופן משמעותי וכן במספר שינויים נוספים המתחייבים כדי שהוא יתאים לירי בתותח הטנק.
בצה"ל תחמושת אחודה לטנקים מוגדרת רשמית כ"כדור" (כך למשל ה"כלנית" היא כדור 120 מ"מ) בעוד שבקרב הציבור הרחב היא נקראת בטעות "פגז" (בשל הקוטר הגדול של התחמושת והעובדה שהיורה אותה מכונה "תותח").
הסוגים העיקריים של כדורים שבהם משתמש הטנק הם:
פגז נפיץ פלסטי "מעיך" (HEP/HESH): מיועד לשימוש כנגד מטרות רכות (חי"ר, מבנים, רק"מ קל).
כיום - עם ההתקדמות בטכנולוגיית המיגון - פגז נפיץ פלסטי כבר אינו יעיל כנגד טנקים, ומשמש בעיקר כחימוש נגד אדם.
בעל אפקט השמדה שפועל בעקרון דומה לרימון יד (אך בעל עוצמה גדולה בהרבה).
חלול/חלולן (HEAT): פגז "ליינר" נגד טנקים שחודר את שריון הטנק באמצעות זרם של נחושת המותכת באלפי מעלות.
חודרן קינטי (ח"ש-מנעל או ח"ש-חץ, KEP או APFSDS): פגז ח"ש (חודר שריון) בעל קליפת "מנעל" נפתחת.
: פגזים חדשים ורב-תכליתיים תוצרת התעשייה הצבאית לישראל (כיום חברת-בת של אלביט מערכות) נגד אדם, מסוקים, מבנים ומטרות חצי-קשות.
פגזי "מפתח קיר": פגז בעל מטען נפץ כפול שנועד נגד מבנים וחי"ר מבוצר.
בדרך כלל בעל 2 מצבי פעולה: מצב שמפוצץ חור גדול במבנה ומצב שבו הפגז חודר לתוך המבנה ומתפוצץ בפנים.
דוגמה: חצב 120 מ"מ תוצרת התעשייה הצבאית לישראל.
כדור-טבעת (Ringball) הוא ספורט דרום אפריקאי מסורתי, שמקורו במשחק הכדורסל ומשוחק החל משנת 1907. הספורט משוחק במדינות שונות, כגון: דרום אפריקה, נמיביה, בוטסואנה, לסוטו, הודו ומאוריציוס.
מדינות אלה מבקשות לקדם את המשחק כספורט בינלאומי ומאפשרות השתתפות של גברים ונשים כאחד.
כדור-טבעת הוא משחק ללא מגע, המשוחק בהפרדה בין גברים ונשים.
למשחק מאפיינים דומים למשחק הכדור-רשת וניתן לשחקו בכל מזג אוויר, על משטחים שונים (כגון: דשא, אספלט ופרקט) ובמגרשים פתוחים וסגורים כאחד.
המגרש מחולק ל-3 שדות, וכל קבוצה מורכבת מ-9 שחקנים, על פי החלוקה הבאה: 3 שחקנים התקפיים שמטרתם הבקעת השערים, 3 שחקני אמצע ו-3 שחקני הגנה.
במהלך המשחק, חל איסור על השחקנים לעבור לשדה אחר, או לקבל את הכדור מעל קו המפריד בין השדות.
מטרת המשחק היא למסור את הכדור משחקן אחד למשנהו ולבסוף לזרוק את הכדור דרך הטבעת או החישוק התלויים על עמוד השער.
עמודים אלו נמצאים ב-2 קצוות המגרש.
הכדור עובר משחקן אחד לאחר רק דרך האוויר, ויש לתפוס אותו רק באמצעות הידיים.
(אסור שהכדור יגע בחלק אחר בגוף).
בנוסף, חל איסור לזרוק את הכדור בצורה כזו שהכדור יחצה שדה שלם, ללא מעבר דרך שחקן הנמצא בשדה זה.
בזמן מסירת הכדור, אין אפשרות לשחקן להתקדם קדימה או אחורה, להטעות את השחקן, או להחזיק את הכדור ליותר מ-2 שניות.
כדי לקלוע לטבעת, על הכדור ליפול לתוך הטבעת מלמעלה (כלומר אין אפשרות לזרוק את הכדור מלמטה למעלה).
הקולע יכול לנסות לזרוק את הכדור מכל נקודה בשדה ההבקעה, ובלבד שנקודה זו תהיה מחוץ לחצי העיגול המקיף את עמוד השער.
במהלך ניסיון הקליעה, חובה לזרוק את הכדור עם שתי הידיים ולאחר לא יותר מ-5 שניות מרגע קבלת הכדור.
כאשר מתקבלת זריקת עונשין, כל אחד מ-3 השחקנים ההתקפים יכולים לזרוק את זריקה זו, המתבצעת מחוץ לחצי העיגול.
זריקת העונשין חייבת להיזרק בתוך 3 שניות.
בנוסף, ניתן לזרוק את זריקת העונשין גם מאחורי קו העונשין, כל עוד זריקה זו גם היא מתבצעת תוך 3 שניות.
שחקנים יכולים לנסות להשיג שליטה על הכדור רק אם אין בפעולתם ניסיון פגיעה בשחקן היריב או חטיפה מידיו (כלומר כל עוד הכדור בתנועה ולא בידיו של היריב).
שחקנים אינם רשאים לתפוס, לדחוף או לחסום את יריבם בכל דרך אשר תמנע מהיריב למסור את הכדור.
קיים איסור על שני שחקנים מאותה קבוצה לגעת בכדור או לתפוס אותו בו זמנית.
כאשר שחקנים של שתי קבוצות שונות מבצעים עבירה בו זמנית, נשרקת עבירה כפולה (נקרא גם- "אשמה כפולה").
במצב זה, השופט זורק את הכדור לאוויר בין שני השחקנים היריבים, במקום בו העבירה הכפולה התבצעה.
השחקנים היריבים מנסים להשיג את הכדור על ידי תפיסה או הכאת הכדור (מותר לבצע זאת רק כאשר הכדור מתחיל לרדת לקרקע).
אורך המשחק הוא 50 דקות, המחולקות ל-2 מחציות (אורך כל מחצית הוא 25 דקות).
בין כל מחצית ישנה הפסקה של 3 דקות.
לאחר כל קליעה מוצלחת, על כלל השחקנים לחזור לעמדות הראשוניות (כפי המוצג בתמונה), כאשר שחקני האמצע פונים לעמוד השער של קבוצתם.
בעת שריקת השופט, על הכדור להימסר לאחד האגפים בתוך שתי שניות.
זוהי הפרה של החוקים כאשר הכדור עובר לשדה אחר, ללא מעבר דרך אחד האגפים תחילה.
כאשר הכדור יוצא מתחומי המשחק, שחקן הקבוצה היריבה מחזיר את הכדור לתחומי המשחק.
על שחקן זה להחזיר את הכדור מאותה נקודה בה יצא הכדור, וחלה עליו חובה להיות מאותו השדה ממנו יצא הכדור.
הקבוצה בעלת הניקוד הגבוה ביותר בסוף המשחק, היא הקבוצה המנצחת.
אורך המגרש הוא 27 מטר מקצה לקצה ורוחבו הוא 18 מטר.
אורך המגרש מחולק ל-3 חלקים שווים, כאשר כל חלק הוא 9 מטר.
שני עמודי השער מוצבים בקצוות המגרש על הקו המתחם את תחומי המגרש.
לכל עמוד שער מחוברת טבעת פלדה בקוטר של 450 ס"מ בגובה של – 3 מטר מהקרקע.
מסביב לעמוד השער, ובתוך תחומי המגרש, משורטט חצי עיגול ברדיוס של 4.5 מטר.
קו העונשין הוא קו קצר בשדה ההבקעה ואורכו כמטר אחד.
קו זה ממוקם באמצע קו חצי העיגול התוחם את עמוד השער.
שני השדות הקיצוניים נקראים שדות הבקעה והשדה האמצעי מכונה השדה האמצעי.
בדיוק באמצע השדה המרכזי, משורטט עיגול בקוטר של מטר אחד.
בנוסף, בשדה זה ישנם 2 חצאי עיגול נוספים בקוטר של מטר אחד, הממוקמים בדיוק באמצע 2 הקווים הפנימיים של השדה.
בכל אחד מן הצדדים בשדה, משורטט סימן V (כל קו באורך מטר) הנקראים קווי V.
ראה התרשים להלן כדי להבין את מיקום כלל הסימונים במגרש ניתן לשחק.
את המשחק בכל מזג-אוויר, ללא יוצא מן הכלל.
סוג המשטח עשוי להיות דשא, חצץ, אספלט ופרקט.
המשטח הנבחר חייב להיות אחיד לכל אורכו (לא ניתן לשלב מספר משטחים במגרש אחד).
מגרשי החצץ חייבים להיות נקיים לחלוטין מדשא ועשב, ודחוסים במידה רבה.
ניתן לשחק את המשחק גם באולמות סגורים.
בנוסף, ניתן לשחק את המשחק על מגרש כדור-רשת, אם בוצעו במגרש התאמות קלות.
מסביב למגרש, ברדיוס של 1.5 מטר, יש להסיר כל מכשול או פריט שעשוי להפריע למשחק (כגון : עצים, עמודי תאורה, חומות, גדרות, חוטים ומדרגות).
כל הקווים חייבים להיות מסומנים בצבע לבן או צהוב.
על רוחב הקווים להיות בין 25–50 מ"מ.
עמודי השער חייבים להיות ממוקמים באמצע קווי הרוחב – כלומר 9 מטר מכל צד.
הטבעת חייבת להיות מקובעת לראש עמוד השער בגובה של 3 מטר.
על הטבעת להיות עשויה ממתכת ובצבע לבן או כסף.
על הרשתות להיות גדולות מספיק כדי לאפשר כניסה ויציאה של כדור מסוג מספר 5, וחייבות להיות מותקנות ומקובעות בתוך הטבעות.
יש להשתמש בכדור עשוי עור או חומר סינתטי.
כדורי גומי אסורים לשימוש (כדורים אלו עשויים להיות מסוכנים בתנאי מזג אוויר גשמיים).
יש לשחק עם כדור מסוג מספר 5 בלבד, עם היקף של בין 69–71 סמ"מ, ומסה משוערת של 450 גרם (כדורים עם שרוכים רופפים או בעלי בליטות אינם מורשים למשחק).
ליגות וקבוצות מתחת לגיל 13 – רשאיות לשחק עם כדור מספר 4, בעל היקף של 64 ס"מ.
קבוצת כדור-טבעת מורכבת מ-9 שחקנים: 3 שחקני התקפה, 3 שחקני אמצע ו-3 שחקני הגנה.
אין לשחק עם יותר מ-3 שחקנים בכל שדה.
לפחות 8 שחקנים של קבוצה חייבים להיות נוכחים בתחילת המשחק.
שחקן המגיע לאחר תחילת המשחק, רשאי להצטרף למשחק רק כאשר הכדור מחוץ לתחומי המגרש ובאישור של השופט.
בכל שלב במהלך המשחק, אין אפשרות לשחק עם 7 שחקנים.
קבוצה שנפסלים לה 2 שחקנים במהלך המשחק – מפסידה הפסד טכני, והקבוצה הנגדית משיגה ניצחון טכני.
לשחקנים אין אפשרות לעזוב את תחומי המגרש ללא אישור מהשופט.
ניתן לבצע 3 חילופים במהלך המשחק.
החילוף יכול להתבצע רק כאשר הכדור נמצא מחוץ לתחומי המשחק ובאישורו של השופט.
במקרה בו אחד השחקנים חולה או נפגע במהלך המשחק ואינו יכול להמשיך לשחק, ניתן לבצע חילוף נוסף באופן מיידי.
אין אפשרות להחליף שחקן פסול.
אם השחקן הפצוע יצא מתחומי המשחק לטובת קבלת טיפול, לא ניתן לבצע חילוף עד אשר תתברר חומרת פציעתו.
המשחק ימשיך עם 8 שחקנים, עד אשר השחקן יוכל לחזור לתפקידו כדי להמשיך לשחק.
במקרה בו 3 החילופים כבר התבצעו, ניתן להחזיר גם את השחקנים שהתחילו את המשחק למגרש בחילופים נוספים.
גם שחקן שנפצע במהלך המשחק יכול לחזור בחזרה למשחק, בידיעה כי הסיכון הוא על חשבונו האישי.
לא ניתן להכניס למשחק שחקנים נוספים מעבר ל-3 המחליפים (כלומר ניתן לבצע חילופים, אך ניתן להכניס רק את השחקנים שכבר שיחקו במשחק).
השופט יכול להחליט על הארכה של עד 2 דקות המתווספות לפני סיום המשחק ומוגדרת כזמן פציעות (תוספת זמן).
במקרה של פציעה חמורה הדורשת טיפול בתוך תחומי המשחק, על השופט לאפשר את מתן הטיפול ולהוסיף את זמן הטיפול בשחקן לזמן הפציעות בסוף המשחק.
שחקן החווה דימום מכל סוג שהוא במהלך המשחק, חייב להיות מוחלף באותו רגע ואין לאפשר לו לחזור למשחק עד שהדימום נפסק.
כאשר הדימום נפסק, השחקן יכול לחזור למשחק באישורו של השופט.
אם השחקן אינו חוזר למשחק בתוך 5 דקות, החילוף יוכר כחילוף רשמי ועל השחקן המחליף להישאר עד סוף המשחק.
רק אדם נייטרלי ומוסמך יכול לשפוט את המשחקים השונים ולהיות מוגדר כשופט.
על השופט לאכוף את כללי המשחק, והחלטותיו במהלך המשחק הן סופיות ואינן ניתנות לערעור.
תחומי אחריותו של השופט: א) אכיפת הכללים ושמירה על שיפוט אחיד כלפי 2 הקבוצות.
ב) להבטיח כי המשחק מתנהל בצורה מסודרת ולמנוע אירועים חריגים במהלך המשחק.
ג) לאפשר משחק שוטף ורצוף.
ד) לוודא כי המגרש והכדור עומדים בתקנים השונים.
השופט ישרוק במשרוקית רק במקרים הבאים : א) כדי להתחיל או לסיים את המשחק.
ב) לאחר קליעת הכדור לטבעת.
ג) כאשר מתרחשת הפרה של אחד הכללים.
ד) כאשר הכדור יוצא מתחומי המשחק.
השופט הוא האחראי הבלעדי על הזמן והתוצאה במהלך המשחק.
יש באפשרותו להתייעץ עם שופטי הקווים לגבי סוגיות אלה, אך בסופו של דבר החלטותיו בנושא הן סופיות ואינן ניתנות לערעור.
על השופט לאמת את הזמן עם הקוון ושופטי הקו במהלך המשחק.
השופט חייב לאמת את התוצאה במהלך הפסקת המחצית.
במקרה בו השופט ו-2 שופטי הקו חלוקים בדעתם לגבי התוצאה, עמדתו של השופט היא זו הקובעת.
כאשר 2 שופטי הקו מחזיקים בעמדה אחת ואילו השופט מחזיק בעמדה אחרת, עמדתם של שופטי הקו היא זו הקובעת.
ערעור כנגד החלטתו של השופט, יכולה לנבוע אך ורק מטעמי קיפוח או מטעמי העדפה של השופט כלפי אחת הקבוצות.
כל ערעור או התנגדות חייב להיות בהתאם לכללי ההתאחדות ולחוקי המשחק ומגובים בעובדות.
בכל משחק ישוחקו 2 מחציות, כאשר כל מחצית תימשך כ-25 דקות.
ההפסקה בין המחציות תימשך כ-3 דקות, ובמהלכה הקבוצות יחליפו צדדים.
אם יש שוויון בסיום המשחק בשלבי ההכרעה של חצאי הגמר והגמר, המשחק יימשך לעוד 10 דקות רצופות.
אם עדיין מתקיים שוויון גם בסוף זמן זה, השופט יזרוק את הכדור לאוויר מאמצע המגרש, והקבוצה אשר תקלע את הכדור לטבעת ראשונה, תנצח במשחק.
יש להוסיף זמן פציעות לכל אחת מן המחציות, בהתאם למתרחש במגרש.
כל בזבוז זמן המבוצע במתכוון על ידי אחת הקבוצות, ילווה בזריקת עונשין לקבוצה השנייה.
ההתנהגויות הבאות יוגדרו כבזבוז זמן : א) משיכת הזמן במהלך ההתארגנות לקראת חידוש המשחק.
ב) משיכת הזמן במהלך חילוף או פציעה של שחקן במהלך המשחק.
ג) משיכת הזמן בניסיון החזרת הכדור לתחומי המגרש לאחר יציאתו.
ג) משיכת הזמן במהלך החלפת נעליים בגדים וכו'.
ה) העפת הכדור במכוון אל מעבר לתחומי המגרש.
בתום הזמן המוגדר למשחק, ניתן לסיימו רק לאחר יציאת הכדור מתחומי המגרש, או לאחר קליעת הכדור לטבעת על ידי אחת הקבוצות.
קליעה מוצלחת מזכה ב-2 נקודות.
קליעה מוצלחת מזריקת עונשין מזכה ב-2 נקודות.
לאחר העבירה המכוונת הראשונה, זריקת העונשין יכולה להתבצע מכל מקום שאותו יבחר השחקן הזורק, כל עוד הדבר מתבצע מחוץ לחצי העיגול המקיף את עמוד השער.
במקרה השני של עבירה מכוונת, תתקיים שוב זריקת עונשין והשחקן שביצע את העבירה יקבל כרטיס צהוב.
אם מתקיימת עבירה מכוונת בפעם ה-3, תתקיים זריקת עונשין נוספת והשחקן שביצע את העבירה יקבל כרטיס אדום ויצא מהמשחק למשך 5 דקות.
אם השחקן שזורק את זריקת העונשין מחליט לזרוק מעבר לקו העונשין וקולע את הזריקה, ירשמו 3 נקודות לטובת קבוצתו של השחקן.
זוהי החלטה של השחקן הזורק מאין לזרוק את הזריקה והאם לבצע אותה מעבר לקו העונשין.
אזהרה, כרטיס צהוב, או כרטיס אדום, עשויים להישלף על ידי השופט גם לאחר קליעת הכדור לטבעת.
שופטי הקווים – אחד מכל קבוצה, אשר באחריותם ליידע את השופט הראשי לפני תחילת המשחק לגבי תפקידם.
על שופטים אלו לספור את הניקוד באופן עצמאי.
קוון – השופט ייעזר בקוון שיחזיק דגל במהלך המשחק.
הקוון עוזר לשופט בצדו השני של המגרש ויציין מתי הכדור יוצא מתחומי המגרש.
בנוסף, עליו לציין מאיזה מיקום יחזור הכדור לתחומי המגרש ואיזה קבוצה תבצע זאת.
על המשקיפים להישאר במרחק של מטר אחד מחוץ לתחומי המגרש.
על מאמני הקבוצות להתמקם בצד הנגדי לצד שבו ממוקם השופט, ולתפוס מרחק של מטר אחד מתחומי המגרש.
למשקיפים אסור להתערב במהלך המשחק או להפריע לזורק הכדור במהלך ניסיונו לקלוע לטבעת.
שופט המשחק מוסמך להרחיק מהמשחק כל אחד מהמשקיפים / שופטי הקו / המאמנים, במקרה בו נצפית התנהגות החורגת מהכללים ומהתנהגות מכובדת.
בנוסף, השופט יכול לעצור את המשחק עד שהישות המורחקת יוצאת מאזור המגרש.
כדור לחץ או כדור מתח או כדור להפגת מתחים או כדור עצבים הוא צעצוע גמיש, לרוב קטן יחסית (בדרך כלל בקוטר של עד 7 ס"מ), אשר ניתן למחוץ ביד בעזרת מניפולציה שנעשית על ידי האצבעות.
הוא מיועד לרוב כדי להקל על דחק ומתח בשרירים, או כדי להפעיל את שרירי היד.
השפעתו של כדור הלחץ על שרירי כף היד דומה מאוד להשפעתם של כדורים סיניים שאוחזים בכף היד ומגלגלים אותם בין האצבעות.
למרות שמם, כדורי לחץ רבים אינם בצורת כדור.
ישנם כדורים המעוצבים בצורות משעשעות, ויש כאלו הכוללים סלוגנים, הדפסים שונים, סמלים או לוגואים של חברות.
הם עשויים להיות מוצגים לעובדים ולקוחות של חברות, כחלק ממוצרי קידום מכירות או מתנות לעובדים וללקוחות.
בבריטניה, כדורי הלחץ הם במקום השלישי בין מתנות קידום המכירות הפופולריות ביותר.
מאחר שיש כעת צורות רבות לכדור זה שאינן-כדוריות, כדורים אלו ידועים באופן כללי כמסייעים בהפחתת מתחים ולחצים.
ישנם מספר סוגים שונים של כדורי לחץ, שמקורם ממדינות שונות ברחבי העולם.
באמריקה הסוג הנפוץ ביותר של כדורי הלחץ הוא כדורשק (Hacky Sack).
כדור הלחץ הנפוץ ביותר באוסטרליה הוא כדור העשוי מסוג גומי מוקצף, סוג זה יעיל במניעת לחצים, מאחר שבעת סחיטת הכדור החומר ממנו הוא עשוי, מחזיר בעצם התנגדות ללחיצה.
סוג נוסף נפוץ של כדורי לחץ הם כדורי באודינג מסין.
כדורים אלו אינם ניתנים ללחיצה בקלות על פי רוב, אלא הם עשויים מחומר מוצק יותר, ולרוב נמכרים בזוגיות, כך שניתן לגלגל אותם ביחד על מנת לקבל צלילים מרגיעים ותחושה של מגע חלק בכפות הידיים.
כמה מהכדורים מרגיעי המתחים עשויים מחומר גמיש שהוא לרוב פוליאוריתן מוקצף.
כדורים אלו מיוצרים על ידי הזרקה של רכיבים נוזליים של הקצף לתוך תבנית.
ההזרקה הזו יוצרת תגובה כימית, וכתוצאה מכך נוצרות בועות של פחמן דו-חמצני כתוצר לוואי, אשר בתורו יוצר את הקצף.
כדורי לחץ, במיוחד אלה המשמשים בפיזיותרפיה, יכולים להכיל גם ג'ל ברמות צפיפות שונות בתוך עטיפה חיצונית, העשויה מעור או מסוגים שונים של בד.
סוג אחר של כדורי לחץ עשוי מג'ל סיליקון ומשמש, בנוסף להרגעת מתחים ולחצים, גם לטיפול בבעיות אורתופדיות שונות, בבניית תנועת כף היד, כוח, ואחיזה ועוד.
בסוג אחר של כדורים משתמשים במעטפת גומי דקה לכדור המכיל מילוי של אבקה עדינה, שמרקמה דומה לקמח, טלק וכו'.
כדורי לחץ מסוג זה ניתנים גם להכנה ביתית על ידי מילוי של בלון גומי באבקת סודה לשתייה.
ישנם עוד מספר סוגים של כדורי לחץ הדומים לכדורשק ומשווקים אותם לשימוש ככדורי-לחץ.
כדור הזהב לנשים הוא פרס כדורגל יוקרתי, שמוענק על ידי המגזין הצרפתי "פראנס פוטבול".
הפרס ניתן על בסיס שנתי לכדורגלנית שנחשבת לזו שביצועיה היו הטובים בשנה הקלנדרית שחלפה.
הפרס נחשב לאחד הפרסים האישיים היוקרתיים בעולם כדורגל הנשים, לצד פרס כדורגלנית השנה של פיפ"א.
הוא הוענק לראשונה בשנת 2018, כאשר אדה הגרברג מנורווגיה הפכה לזוכה בפרס.
קבוצה שחקניות זכיות ברצלונה24 ליון11 OL ריין11
כדור האש הוא סרט דרמה אמריקאי משנת 1950, בכיכובם של מיקי רוני ופט אובריאן, ובבימויו של טיי גארנט.
צוות השחקנים כולל גם את בוורלי טיילר והופעת המסך השמינית של מרילין מונרו.
הסרט הופק על ידי אולפני המאה ה-20, עם תסריט שנכתב על ידי הוראס מקוי על פי סיפור מאת מקוי וגארנט.
ג'וני קאסר (מיקי רוני) בורח ממעון לנערים סוררים, עייף מהצקות שעבר על היותו נמוך וחסר כישורים כספורטאי.
עד מהרה הוא מוצא זוג גלגיליות, ומתיידד עם ברונו קריסטל (ראלף דומקה), שמאפשר לו לשטוף כלים בבית הקפה שלו, בעוד שהכומר שמנהל את המעון, האב אוהרה (פאט אובראיין), משגיח עליו מרחוק, בסתר.
קבוצה נודדת של מחליקים על גלגיליות מתעניינת בג'וני, לאחר שהוא מגלה כישרון מסוים.
הוא מתעמת עם מאק מילר (גלן קורבט), אלוף שחצן, ונופל על מרי ריבס (בוורלי טיילר), עוד מחליקה מובילה.
ג'וני משתתף בסופו של דבר, בקרבות החלקה כנגד מילר, בהם הם גוברים זה על זה בחילופין.
ככל שהתהילה שלו גדלה, ג'וני הופך להיות יהיר כמו מילר.
החיים מקבלים תפנית לא טובה, כאשר הוא מאובחן כחולה שיתוק ילדים.
לאחר תקופה ארוכה של פיזיותרפיה, ג'וני מרותק לכיסא גלגלים והוא מנסה להחזיר את חייו למסלולם.
מיקי רוני בתור ג'וני קאסר
פאט אובראיין בתור האב אוהרה
בוורלי טיילר בתור מרי ריבס
ראלף דאמקה בתור ברונו קריסטל
מילבורן סטון בתור ג'ף דייוויס
סם פלינט בתור ד"ר ברטון
גלן קורבט בתפקיד מאק מילר
כדור הרעם הוא ספר מאת איאן פלמינג משנת 1961, התשיעי בסדרת ספרי ג'יימס בונד.
בספר זה, בונד מנסה להחזיר שתי פצצות אטום שנגנבו בידי ארגון הטרור ספקטרה.
המהדורה הראשונה בת ה-50,938 אזלה בתוך שנה.
הספר עובד לקומיקס בעיתון דיילי אקספרס, אולם הקומיקס נקטע באיבו בהוראת בעל העיתון הלורד ביברברוק לאחר שפלמינג פרסם סיפור קצר בעיתון המתחרה סאנדיי טיימס.
וב-1965 עובד לסרט באותו השם, הרביעי בסדרת הסרטים, בו גילם שון קונרי את דמותו של ג'יימס בונד.
ב-1983 יצא לאקרנים סרט נוסף על פי הספר בשם "לעולם אל תאמר לעולם לא".
שון קונרי הסכים להשתתף גם בסרט זה לאחר מסע שתדלנות.
בדיקה רפואית מראה שמצבו הבריאותי של ג'יימס בונד אינו טוב בשל שתייה מופרזת ועישון.
M מורה לו לקחת חופשה של שבועיים בבית הבראה.
בבית ההבראה, פוגש בונד את הרוזן ליפה, ומגלה שיש לו קשרים עם ארגוני פשע בסין.
בעקבות הגילוי, ליפה מנסה להרוג את בונד, אולם בונד ניצל ופוצע אותו קשה.
הקוראים מגלים עד מהרה שליפה נמצא בבית ההבראה כדי לפקח על ג'וזפה פטאצ'י - טייס חיל האוויר האיטלקי שנמצא בבית ההבראה.
פטאצ'י נשכר בידי ארגון הטרור ספקטרה במטרה לגנוב שתי פצצות אטום של נאט"ו מבסיס חיל האוויר שנמצא בסמיכות לבית ההבראה.
פטאצ'י משתלט על המטוס שבו נמצאות שתי פצצות האטום ומשליך אותן באוקיינוס ליד איי הבהאמה.
לאחר מכן אנשי ספקטרה הורגים את פטאצ'י.
מפקד ספקטרה ארנסט סטאברו בלופלד הורג את ליפה בגלל שנקלע לסכסוך המיותר עם בונד.
מספר 2 בספקטרה, אמיליו לארגו, שולה את הפצצות מהאוקיינוס ומאכסן אותן על היאכטה הפרטית שלו.
בלופלד דורש מנאט"ו כופר בסך 100,000 פאונד, ולא יפוצץ שתי ערים במערב.
האמריקנים והבריטים פותחים ב"מבצע כדור הרעם" במטרה להשיב את הפצצות בטרם יפקע האולטימטום של בלופלד.
M חושד שהפצצות נמצאות באזור הבהאמה, ומורה לבונד לצאת לנסאו שם הוא פוגש את ידידו איש ה-CIA פליקס לייטר.
בונד פוגש את דומיטיה "דומינו" ויטלי, אחותו של הטייס המת פטאצ'י, ואהובתו של לארגו.
בונד מפתה אותה ומספר לה שלארגו מעורב במות אחיה.
בעקבות כך, דומינו נחושה לסייע לבונד ולנקום בלארגו.
בונד מצייד אותה במונה גייגר כדי לבדוק האם הפצצות נמצאות על היאכטה של לארגו.
עם זאת, היא נתפסת עם המונה, ולארגו מענה אותה כדי לדעת מי שלח אותה.
בונד ולייטר מתריעים בפני וושינגטון ולונדון כי הפצצות ככל הנראה נמצאות ביאכטה של לארגו, וצוללת אמריקנית נשלחת במהירות לנסאו במטרה ללכוד את לארגו ואת הפצצות.
מתרחש קרב ימי מול האמריקנים לאנשיו של לארגו.
לארגו עצמו נמלט עם הפצצות.בונד רודף אחריו, אולם לארגו לוכד אותו במערה תת-ימית וכמעט הורג אותו.
הוא ניצל ברגע האחרון בידי דומינו שהצליחה להימלט מכלאה על היאכטה.
דומינו הורגת את לארגו והצוללים האמריקנים אוספים את הפצצות.
כדור הזהב 2022 היה הטקס השנתי ה-66 של כדור הזהב, המוגש על ידי עיתון הכדורגל הצרפתי פראנס פוטבול, המוענק לכדורגלנים הטובים בעולם בעונת .
לראשונה בתולדות הפרס, הוא ניתן על סמך תוצאות העונה במקום השנה הקלנדרית.
המועמדים לטקס הוכרזו ב-12 באוגוסט 2022, והוא נערך בפריז, בירת צרפת.
המועמדים לפרס הוכרזו ב-12 באוגוסט 2022. הזוכה המכהן, שזכה בפרס שבע פעמים, ליונל מסי, לא היה מועמד לפרס בפעם הראשונה מאז 2005.
לראשונה מאז 2007, כל שלושת השחקנים שסיימו בפודיום הגיעו אליו בפעם הראשונה.
לייפציג דרווין נונייס בנפיקה ליסבון
המועמדות לכדור הזהב לנשים, המוענק לכדורגלנית הטובה בעולם, הוכרזו ב-12 באוגוסט 2022.
המועמדים לפרס קופה, שנקרא על שם רמון קופה הצרפתי ומוענק לשחקן הצעיר הטוב בעולם, הוכרזו ב-12 באוגוסט 2022.
שחקןקבוצה בעונת 2021/221 גאבי ברצלונה2 אדוארדו קמבינגה סטאד רן ריאל מדריד3 ג'מאל מוסיאלה באיירן מינכן4 ג'וד בלינגהאם בורוסיה דורטמונד5 נונו מנדש פריז סן-ז'רמן6 ראיין חראפנברך אייאקס יושקו גברדיול ר.ב.
לייפציג8 בוקאיו סאקה ארסנל9 כרים אדיימי רד בול זלצבורג10 פלוריאן וירץ באייר לברקוזן
המועמדים לפרס גביע יאשין, שנקרא על שם לב יאשין הרוסי ומוענק לשוער הטוב בעולם, הוכרזו ב-12 באוגוסט 2022.
שחקןקבוצה בעונת 2021/221 טיבו קורטואה ריאל מדריד2 אליסון בקר ליברפול3 אדרסון מוראס מנצ'סטר סיטי4 אדוארד מנדי צ'לסי5 מייק מניאן מילאן6 קווין טראפ איינטרכט פרנקפורט7 מנואל נוייר באיירן מינכן8 יאן אובלק אתלטיקו מדריד9 יאסין בונו סביליה10 הוגו לוריס טוטנהאם הוטספר
הפרס, שנקרא על שם הברזילאי סוקרטס, המוענק לראשונה לשחקן שתרם לקהילתו בשנה החולפת.
גביע גרד מילר, שהיה ידוע בעבר כ"פרס חלוץ השנה", ושמו שונה לאחר שהחלוץ הגרמני גרד מילר מת באוגוסט 2021, מוענק לשחקן שכבש הכי הרבה שערים בעונה.
שחקןמועדוןשערים1 רוברט לבנדובסקי באיירן מינכן57
הפרס מוענק למועדון הכדורגל ששלח הכי הרבה שחקנים מתוך 50 המועמדים והמועמדות לכדור הזהב או לכדור הזהב לנשים.
דירוגמועדוןסך הכל שחקניםגבריםנשים1 מנצ'סטר סיטי6512 ליברפול6603 ריאל מדריד550
כדורסל הוא כדור משחק ספירי המשמש במשחקי כדורסל.
כדורי סל נעים בדרך כלל בגודלם מפריטי מרצ'נדייז בקוטר אינצ'ים בודדים ועד כדורים בהיקף של כ-60 סנטימטרים בתרגילי אימון.
גודלם של הכדורים המשמשים בליגות נע בין , "כדור 5", ל-, "כדור 7".
רוב ליגות הכדורסל הגברים המקצועניות בעולם, כגון NBA, יורוליג, ליגת העל בכדורסל ועוד, משתמשות בכדור 7, וכך גם ליגות כדורסל המכללות של ה-NCAA וליגות הצעירים בישראל החל מקבוצות נערים ב' (כיתה ט').
בכדור 6 בהיקף משתמשות בעיקר ליגות כדורסל נשים, כגון ליגת ה-WNBA וליגת העל בכדורסל נשים.
בליגות הכדורסל בישראל נעשה שימוש בכדור 5 מליגת קט-סל עד ילדים ב' (כיתה ז'), בכדור 6 בליגת ילדים (כיתה ח') בכל ליגות כדורסל הנשים בישראל, ובכדור 7 החל מליגות הנערים (כיתה ט') ועד ליגות הבוגרים.
מלבד המגרש והסלים, הכדור הוא הציוד היחיד הדרוש כדי לשחק את משחק הכדורסל.
במהלך המשחק, יש להקפיץ את הכדור ברציפות (כדרור), לזרוק אותו לשחקנים אחרים (מסירה) או לזרוק אותו לכיוון הסל (קליעה).
לכן הכדור חייב להיות עמיד מאוד וקל לאחיזה.
הכדור משמש גם לביצוע שעשועים, הנפוצים שבהם הם סיבוב הכדור על קצה האצבע המורה, כדרור בתבניות מורכבות, גלגול הכדור על הכתף, ביצוע תמרונים אווירובטיים עם הכדור או ביצוע הטבעות.
כמעט לכל כדורי הכדורסל יש שלפוחית גומי פנימית מתנפחת, עטופה בדרך כלל בשכבות של סיבים ואז מכוסה במשטח העשוי מעור (כדורים מסורתיים), מגומי או ממרוכב סינתטי.
כמו ברוב הכדורים המתנפחים, ישנו פתח קטן המאפשר להגדיל או להקטין את לחץ האוויר בתוך הכדור.
פני השטח של הכדור מחולקים כמעט תמיד על ידי שקעים במגוון תצורות, הצבועים לרוב בצבע מנוגד, עד מנת להגביר את אחיזת השחקן בכדור.
משטח כתום עם שקעים שחורים הוא הכדור המסורתי, אך הוא נפוץ גם בצבעים נוספים: למשל, כדור במשחק בליגת העל בכדורסל ובשאר ליגות הכדורסל בישראל הוא אדום.
עוד שילוב נפוץ הוא כדורסל אדום-לבן-כחול, ששימש בעבר את ליגת ה-ABA, ההארלם גלובטרוטרס וכ"כדור הכסף", ששווה 2 נקודות, בתחרות השלשות בסוף-שבוע האולסטאר ב-NBA.
כדורים מיועדים בדרך כלל לשימוש במגרש פנימי (עשויים בדרך כלל מעור או חומרים מרוכבים סופגים), או לשימוש על פני השטח (בדרך כלל עשויים מגומי או חומרים מרוכבים עמידים).
כדורים פנימיים נוטים להיות יקרים יותר מכדורי שטח בשל עלות החומרים.
השחיקה של האספלט, הלכלוך והלחות הקיימים בסביבה חיצונית בדרך כלל יהרוס כדור פנימי תוך פרק זמן קצר מאוד, ולכן כדורי החוץ עשויים בדרך כלל מגומי, ויש למלא אותם ביותר אוויר כדי לשמור על רמה מתאימה של לחץ אוויר במזג אוויר קר יותר.
גדלים שונים משמשים לקבוצות גיל שונות.
גודלשימושהיקףמשקלאמריקה הצפוניתפיב"א 7גברים: NBA, כדורסל מכללות ותיכוניםגברים ונערים מגיל 15 ומעלה 75–77 סנטימטר 580–620 גרם 6נשים: WNBA, כדורסל מכללות ותיכוניםנערים בגילאי 12–14, נשים ונערות מגיל 12 ומעלה 71.5–73 סנטימטר 510–550 גרם 5נוער בגילאי 9–11ליגת קט-סל 68.5–70 סנטימטר 465–495 גרם 4ילדים בגילאי 5–8 65 סנטימטר400 גרם 3ילדים בגילאי 4–856 סנטימטר280 גרם
גודל הכדור המשמש בכל משחקי הכדורסל 3x3 (גברים, נשים ומעורב) הוא כשל כדור 6, אך משקלו כשל כדור 7.
בתחילת דצמבר 1891 הורה יושב ראש המחלקה לחינוך גופני בבית הספר לעובדים נוצרים (כיום ספרינגפילד קולג') בספרינגפילד, מסצ'וסטס, למורה ג'יימס נייסמית' להמציא משחק חדש כדי להעסיק את ספורטאי בית הספר בחורף.
נייסמית' כינס את כיתתו, שכללה 18 צעירים, חילק אותה לשתי קבוצות של תשעה שחקנים והוציא לדרך את משחק הכדורסל הראשון אי פעם, ששוחק עם כדור כדורגל ושני סלי אפרסקים שהוצמדו לקירות האולם.
כדורי הכדורסל הייעודיים הראשונים היו עשויים מלוחות עור תפורים יחד עם שלפוחית גומי בפנים.
לעור נוספה בטנת בד לתמיכה ואחידות.
מ-1967 עד 1976 השתמשה ליגת ה-ABA בכדורסל אדום-לבן-כחול ייחודי, המשמש כיום בתחרות השלשות בסוף-שבוע האולסטאר ב-NBA.
ספולדינגספולדינג () הייתה החברה הראשונה שייצרה כדורסל לשימוש רשמי.
ספולדינג, ייצר את הכדורסל הייעודי הראשון בשלהי המאה ה-19 בהוראת ג'יימס נייסמית'.
החברה מייצרת כדורי סל מאז, והייתה ספקית כדורי המשחק הרשמית של ה-NBA מ-1983 עד 2021. היא מייצרת גם את הכדורים ליגת ה-WNBA וליגת הפיתוח של ה-NBA.
כמו כן, החברה מייצרת מגוון רחב של כדורים לשוק הצרכני.
בשנת 2012 הפכה החברה לספקית הרשמית לתחרויות היורוליג והיורוקאפ, ומספקת כדורים גם לליגת ה-ACB הספרדית ולליגת העל האוסטרלית בכדורסל.מולטן למולטן (), יצרנית מוצרי ספורט יפנית, יש חוזה לסיפוק כדורי משחק עבור:
כל גביעי העולם ואירועי המוקדמות היבשתיים של פדרציית הכדורסל הבין-לאומית (פיב"א).
ליגות מקומיות רבות, כולל בבריטניה, יוון, איטליה, ליטא ופולין.
עד עונת 2006/07 סיפקה מולטן כדורים גם לתחרויות היורוליג בסקטבול: היורוליג וגביע יול"ב.
מוצר הדגל של החברה הוא ה-GL7, כדור עור עם עיצוב ייחודי של 12 פאנלים.וילסון וילסון היא ספקית הכדורים הרשמית של כל טורנירי הפלייאוף בכדורסל המכללות של NCAA, בעיקר טורנירי אליפות חטיבה I, ומשמשת אזורים רבים של ה-NCAA במהלך העונה הסדירה.
החל משנת 2015 מספקת החברה כדורים לכל תחרויות הכדורסל 3x3 של פיב"א.
כמו ספולדינג, גם וילסון מייצרת מגוון כדורים לשוק הצרכני.
החברה משמשת גם כספקית של פיב"א אירופה, ותחרויות המועדונים שלה (ליגת האלופות בכדורסל והיורופקאפ) משתמשות בכדורי החברה.נייקי לנייקי היה חוזה לייצור כדורים עבור יורוליג בסקטבול (מפעילת היורוליג והיורוקאפ) מ-2007 עד 2012, אז עברה לספולדינג.
תחרויות הכדורסל ב משתמשות בכדור Nike 4005.אחרים חברות אחרות שמייצרות כדורי סל כוללות את אדידס, באדן ספורטס (הספקית הרשמית של הארלם גלובטרוטרס), טראמק, מיקאסה ופומה.
כדור הזהב 2023 היה הטקס השנתי ה-67 של כדור הזהב, המוגש על ידי עיתון הכדורגל הצרפתי פראנס פוטבול, שהוענק לכדורגלנים הטובים בעולם בעונת .
המועמדים לפרס הוכרזו ב-6 בספטמבר 2023, והטקס נערך בפריז, ב-30 באוקטובר.
לצד פרס כדור הזהב הוענקו גם כדור הזהב לנשים, פרס קופה לשחקן המצטיין עד גיל 21, גביע יאשין לשוער המצטיין, פרס סוקרטס על פעילות חברתית, גביע גרד מילר לכובש המצטיין ופרס מועדון השנה.
החלוץ ארגנטינאי ליונל מסי, ששיחק בעונה זו בפריז סן-ז'רמן ובאינטר מיאמי, זכה בפרס בפעם השמינית בהיסטוריה.
בעונה זו הוא זכה באליפות צרפת עם פריז, בגביע הליגות עם אינטר מיאמי ובמונדיאל 2022 עם נבחרת ארגנטינה.
מסי מוביל את הזכיות בכדור הזהב עם 8, והפך לראשון שזוכה בפרס בשלוש קבוצות שונות (ברצלונה, פריז סן-ז'רמן ואינטר מיאמי) ובשלוש ליגות שונות (לה ליגה, ליג 1 ו-MLS).
הוא גם הראשון שמשחק מחוץ לאירופה וזוכה בפרס.
בגיל 36 הפך מסי לשחקן השני הכי מבוגר שמקבל את הפרס, אחרי סטנלי מתיוס ב-1956, שהיה בן 41.
אלו שלושים הכדורגלנים שהיו מועמדים לכדור הזהב לשנת 2023:
לייפציג26 ג'מאל מוסיאלה באיירן מינכן27 ניקולו בארלה אינטר מילאנו28 רנדאל קולו מואני איינטרכט פרנקפורט מרטין אודגור ארסנל30 רובן דיאש מנצ'סטר סיטי
הקשרית הספרדייה אייטנה בונמטי מברצלונה זכתה לראשונה בכדור הזהב לנשים.
בעונה זו היא זכתה בטרבל עם ברצלונה (אליפות ספרד, גביע המלכה וליגת האלופות) ובגביע העולם בכדורגל נשים 2023 עם .
אלו שלושים הכדורגלניות שהיו מועמדות לכדור הזהב לשנת 2023:
הקשר האנגלי ג'וד בלינגהאם, ששיחק בעונה זו בבורוסיה דורטמונד, זכה לראשונה בפרס קופה לשחקן המצטיין עד גיל 21.
אלו עשרת הכדורגלנים שהיו מועמדים לפרס קופה לשנת 2023:
שחקןמועדון1 ג'וד בלינגהאם בורוסיה דורטמונד2 ג'מאל מוסיאלה באיירן מינכן3 פדרי ברצלונה4 אדוארדו קמבינגה ריאל מדריד5 גאבי ברצלונה6 צ'אבי סימונס פ.ס.וו.
איינדהובן7 אלחנדרו באלדה ברצלונה8 אנטוניו סילבה בנפיקה ליסבון9 רסמוס הוילון אטאלנטה10 אליה ואהי מונפלייה
השוער הארגנטינאי אמיליאנו מרטינס, ששיחק בעונה זו באסטון וילה, זכה בגביע יאשין לשוער המצטיין לראשונה.
בעונה זו זכה עם נבחרת ארגנטינה במונדיאל 2022.
אלו עשרת השוערים שהיו מועמדים לגביע יאשין לשנת 2023:
שחקןמועדון1 אמיליאנו מרטינס אסטון וילה2 אדרסון מוראס מנצ'סטר סיטי3 יאסין בונו סביליה4 טיבו קורטואה ריאל מדריד5 מארק-אנדרה טר שטגן ברצלונה6 אנדרה אוננה אינטר מילאנו7 דומיניק ליבאקוביץ' דינמו זאגרב8 ארון רמסדייל ארסנל9 מייק מניאן מילאן10 ברייס סמבה לאנס
החלוץ הנורווגי ארלינג האלנד, ששיחק בעונה זו במנצ'סטר סיטי וכבש 56 שערים (52 במדי סיטי ו-4 במדי נבחרת נורווגיה), זכה לראשונה בגביע גרד מילר לכובש המצטיין.
האלנד זכה עם קבוצתו בטרבל של זכייה באליפות אנגליה, גביע ה-FA וליגת האלופות.
שחקןמועדוןשערים1 ארלינג האלנד מנצ'סטר סיטי56
החלוץ הברזילאי ויניסיוס ז'וניור, ששיחק בעונה זו בריאל מדריד, זכה בפרס סוקרטס על פעילותו למאבק בגזענות.
שחקןעמדהמועדון1 ויניסיוס ז'וניורחלוץ ריאל מדריד
כדור הזהב 2021 היה הטקס השנתי ה-65 של כדור הזהב, המוגש על ידי עיתון הכדורגל הצרפתי פראנס פוטבול, המוענק לכדורגלנים הטובים בעולם בעונת .
המועמדים לטקס הוכרזו ב-8 באוקטובר 2021. לפני הטקס, פרנס פוטבול הודיעה כי יחד עם כדור הזהב לגברים ולנשים, גביע קופה וגביע יאשין, יינתנו שני פרסים חדשים: מועדון השנה ביותר והחלוץ הטוב ביותר של השנה.
החלוץ ארגנטינאי ליונל מסי, ששיחק בעונה זו בברצלונה ובפריז סן-ז'רמן, זכה בפרס בפעם השביעית בהיסטוריה.
בעונה זו הוא זכה בקופה אמריקה עם ארגנטינה.
רוברט לבנדובסקי זכה בתואר חלוץ השנה לראשונה.
שחקןמועדון סך השערים 1 רוברט לבנדובסקי באיירן מינכן 64
מועדוןסה"כ שחקנים גברים נשים 1 צ'לסי 10 5 5
בשנה זו הוענק לראשונה גביע יאשין.
המועמדים לפרס הוכרזו ב-6 בנובמבר 2019.
אלו 30 הכדורגלנים שהיו מועמדים לכדור הזהב 2019:
מייגן ראפינו זכתה בכדור הזהב 2019 עבור השחקנית הטובה בעולם.
אלו 20 הכדורגלניות שהיו מועמדות לכדור הזהב לנשים 2019:
מתייס דה ליכט זכה בפרס קופה 2019 כשחקן הטוב בעולם מתחת לגיל 21.
אלו המועמדים לזכייה בפרס קופה 2019:
+#שחקןמועדוןנקודות1 מתייס דה ליכט אייאקס יובנטוס582 ג'יידון סאנצ'ו בורוסיה דורטמונד493 ז'ואאו פליקס בנפיקה אתלטיקו מדריד414 ויניסיוס ז'וניור ריאל מדריד175 אנדריי לונין לגנס ריאל ואיאדוליד96 מתאו גנדוזי ארסנל5 קאי האברץ באייר לברקוזן8 מואיזה קן יובנטוס אברטון39 סמואל צ'וקווזה ויאריאל1 לי קאנג-אין ולנסיה
אליסון בקר זכה בגביע יאשין שהוענק לראשונה כשוער הטוב בעולם ב-2019.
אלו המועמדים לזכייה בגביע יאשין 2019:
המועמדים לפרסים הוכרזו ב-9 באוקטובר 2018.
כדור הזהב 2024 היה הטקס השנתי ה-68 של כדור הזהב, המוגש על ידי עיתון הכדורגל הצרפתי פראנס פוטבול, שהוענק לכדורגלנים הטובים בעולם בעונת .
המועמדים הוכרזו ב-4 בספטמבר 2024, והטקס נערך בפריז ב-28 באוקטובר.
לראשונה הוענק גם פרס יוהאן קרויף למאמן המצטיין בגברים ובנשים.
אופ"א ארגנה לראשונה את הגאלה של כדור הזהב, אך פראנס פוטבול שמר על שיטת ההצבעה ועל השם כדור הזהב.
לראשונה הוענקו כדור הזהב לנשים ולגברים לשחקנים מאותה מדינה, כאשר אייטנה בונמטי ורודרי, בהתאמה, מספרד זכו בפרסים.
בנוסף, גם פרס קופה הוענק ללאמין ימאל הספרדי.
הקשר הספרדי רודרי, ששיחק בעונה זו במנצ'סטר סיטי, זכה בפרס לראשונה בקריירה.
בעונה זו הוא זכה בפרמייר ליג עם מנצ'סטר סיטי וביורו 2024 עם נבחרת ספרד, ונבחר לשחקן המצטיין בטורניר.
אלו שלושים הכדורגלנים שהיו מועמדים לכדור הזהב לשנת 2024.
שחקןמועדון1 רודרי מנצ'סטר סיטי2 ויניסיוס ז'וניור ריאל מדריד3 ג'וד בלינגהאם ריאל מדריד4 דני קרבחאל ריאל מדריד5 ארלינג האלנד מנצ'סטר סיטי6 קיליאן אמבפה פריז סן-ז'רמן7 לאוטרו מרטינס אינטר מילאנו8 לאמין ימאל ברצלונה9 טוני קרוס ריאל מדריד10 הארי קיין באיירן מינכן11 פיל פודן מנצ'סטר סיטי12 פלוריאן וירץ באייר לברקוזן13 דני אולמו ר.ב.
הקשרית הספרדייה אייטנה בונמטי מברצלונה זכתה בפעם השנייה ברציפות בכדור הזהב לנשים.
בעונה זו היא זכתה בטרבל עם ברצלונה (אליפות ספרד, גביע המלכה וליגת האלופות) ובליגת האומות לנשים של אופ"א עם .
אלו שלושים הכדורגלניות שהיו מועמדות לכדור הזהב לשנת 2024:
הקיצוני הספרדי לאמין ימאל, ששיחק בעונה זו בברצלונה, זכה לראשונה בפרס קופה לשחקן המצטיין עד גיל 21. בעונה זו זכה עם נבחרת ספרד ביורו 2024.
אלו עשרת הכדורגלנים שהיו מועמדים לפרס קופה לשנת 2024:
שחקןמועדון1 לאמין ימאל ברצלונה2 ארדה גולר ריאל מדריד3 קובי מיינו מנצ'סטר יונייטד4 סאביו ז'ירונה5 פאו קובארסי ברצלונה6 אלחנדרו גרנאצ'ו מנצ'סטר יונייטד ז'ואאו נבש בנפיקה ליסבון8 כרים קונאטה רד בול זלצבורג מאטיס טל באיירן מינכן וורן זאיר-אמרי פריז סן-ז'רמן
השוער הארגנטינאי אמיליאנו מרטינס, ששיחק בעונה זו באסטון וילה, זכה בגביע יאשין לשוער המצטיין בפעם השנייה ברציפות.
בעונה זו זכה עם נבחרת ארגנטינה בקופה אמריקה 2024.
אלו עשרת השוערים שהיו מועמדים לגביע יאשין לשנת 2024:
שחקןמועדון1 אמיליאנו מרטינס אסטון וילה2 אונאי סימון אתלטיק בילבאו3 אנדריי לונין ריאל מדריד4 ג'אנלואיג'י דונארומה פריז סן-ז'רמן5 מייק מניאן מילאן6 יאן זומר אינטר מילאנו7 גיורגי ממרדשווילי ולנסיה8 דיוגו קושטה פורטו9 רונוון ויליאמס ממלודי סאנדאונס10 גרגור קובל בורוסיה דורטמונד
גביע גרד מילר הוענק להארי קיין האנגלי מבאיירן מינכן וקיליאן אמבפה הצרפתי מפריז סן-ז'רמן, שסיימו את עונת 2023/24 עם 52 שערים כל אחד.
החלוצה הספרדייה ג'ניפר הרמוסו זכתה בפרס סוקרטס לשנת 2024 על פעילותה נגד התעללות מינית, בפרט פעילותה בהעלאת מודעות לאחר שנשיא פדרציית הכדורגל הספרדית המלכותית לואיס רוביאלס נישק אותה על שפתיה ללא הסכמתה.
ריאל מדריד מהלה ליגה הספרדית זכתה בפרס מועדון השנה לגברים.
הקבוצה זכתה באליפות ספרד ובליגת האלופות בעונה זו.
אלו חמשת המועדונים שהיו מועמדים לפרס מועדון השנה לגברים לשנת 2024:
מועדון1 ריאל מדריד2 באייר לברקוזן3 בורוסיה דורטמונד4 ז'ירונה5 מנצ'סטר סיטי
ברצלונה מהליגה F הספרדית זכתה בפרס מועדון השנה לנשים.
הקבוצה זכתה באליפות ספרד, בגביע המלכה ובליגת האלופות בעונה זו.
אלו חמשת המועדונים שהיו מועמדים לפרס מועדון השנה לנשים לשנת 2024:
מועדון1 ברצלונה2 צ'לסי3 אולימפיק ליון4 גות'אם5 פריז סן-ז'רמן
מאמן ריאל מדריד, קרלו אנצ'לוטי מאיטליה, זכה בפרס יוהאן קרויף הראשון.
הוא הוביל את ריאל לזכייה בלה ליגה ובליגת האלופות.
אלו ששת המאמנים שהיו מועמדים לפרס יוהאן קרויף לגברים לשנת 2024:
מאמןמועדון1 קרלו אנצ'לוטי ריאל מדריד2 צ'אבי אלונסו באייר לברקוזן3 לואיס דה לה פואנטה ג'אן פיירו גספריני אטאלנטה ז'וזפ גוארדיולה מנצ'סטר סיטי ליונל סקאלוני